**North Shields** (lokalt ofte bare kalt **Shields**) er en by ved den nordlige bredden av elven Tyne i storbyområdet (*metropolitan borough*) North Tyneside i grevskapet Tyne and Wear innenfor regionen Nordøst-England. Byen ligger 13 km øst for Newcastle upon Tyne. I henhold til befolkningsberegning for 2014 har byen en befolkning på 39747 innbyggere.

Etymologi
---------

Byens navn kommer fra det mellomengelske ordet *schele*, som betyr «midlertidig skjul eller hytte», eller kanskje helst på norsk «rorbuer», og området er fortsatt identifisert med fiskerirelatert og annet sjørelaterte virksomheter.

Historie
--------

Wooden Dollie, byens mest kjente landemerke.
North Shields er første gang nedtegnet i 1225 da Germanus, forstanderen av klosteret i Tynemouth, besluttet å opprette en fiskehavn for å skaffe fisk til klosteret som lå ved en odde ved munningen av elven Tyne. Han skaffet også forsyninger til skip som ankret opp i nærheten av klosteret. Et antall enkle «shiels» eller sjøboder ble reist ved munningen av Pow Burn hvor elven går sammen med Tyne, foruten også en tømmerkai for å laste av fra fiskebåtene. Kaianlegget ble også benyttet for å skipe kull fra de lokale gruvene som var eid av klosteret. Snart hadde den lokale befolkningen her vokst til rundt tusen mennesker.

Byen som vokste fram var opprinnelig begrenset en smal stripe med land langs elven grunnet den bratte siden av elvebredden. Til sist ble byen for trang og overbefolket, og på 1700-tallet begynte man å reise bygninger på platået 20 meter over den gamle, svært lite sanitære boligene langs elven. De bedrestilte, forretningsfolk og skipseiere, bodde i høyden, mens arbeidsfolk og fattige nedenfor. Festningen Clifford's Fort, lokalisert ved Fish Quay, ble reist på 1600-tallet som kystforsvar mot nederlenderne, men spilte også en rolle under Napoleonskrigene. Stedet for festningen ble senere benyttet for å bygge nye fasiliteter for å prosessere fisk, og svært lite gjenstår nå av den opprinnelige festningen.

Et av North Shields' eldste landemerker var en statue av tre, «Wooden Dolly». Det var en kvinnefigur, en gallionsfigur fra et tørrlasteskip av typen collier som fraktet kull, og som i 1814 plassert ved inngangen til havnetollstasjonen ved Liddell Street. Den sto der fram til 1850 da den ble vandalisert. En ny figur ble siden plassert på samme sted ettersom sjøfolk mente den brakt god lykke ved å skjære av et lite stykke tre fra den. Denne tradisjonen har ført til en jevnt behov for erstatninger, og i 1992 ble den sjette og foreløpig siste dolly plassert på samme sted som de fem foregående hadde vært.

Bilder
------

* Lystårnet, bygget 1807Lystårnet, bygget 1807
* Lavlyset og muren til Clifford's FortLavlyset og muren til Clifford's Fort
* Gamle høylyset, 1727Gamle høylyset, 1727
* Fiskekaien om vinterenFiskekaien om vinteren

Referanser
----------

1. ↑  «Nouth Shields» Arkivert 4. august 2016 hos Wayback Machine. *Populationlist*
2. ↑  Mills, A.D. (1991): *The Popular Dictionary of English Place-Names*. Oxford: Parragon. Sitat: «Shields, 'temporary sheds or huts (used by fishermen)', ME schele: Shields, North Tyne & Wear. Chelis 1268. Shields, South Tyne & Wear. Scheles 1235»
3. ↑  «Medieval Coal Trade in the Newcastle area» Arkivert 4. mars 2016 hos Wayback Machine. *Englandsnortheast.co.uk*.
4. ↑  Simpson, Richard (1988): *North Shields and Tynemouth*. Phillimore. ISBN 0-85033-667-8.
5. ↑  «Cliffords Fort - North Shields Fish Quay History» Arkivert 8. mars 2016 hos Wayback Machine. *Fish-quay.com*
6. ↑  Morton, David (14. november 2014): «The Wooden Doll: Photos of the North Shields icon in 1891 - then and now», *Chronicle Live*
7. ↑  «Wooden Dolly» Arkivert 13. februar 2016 hos Wayback Machine. *The Fish Quay, North Shields*

Eksterne lenker
---------------

* (en) North Shields – kategori av bilder, video eller lyd på Commons Rediger på Wikidata
* North Shields FC, fotballklubben
* North Shields Fish Quay – Heritage & Regeneration
* Varsling om tidevann ved North Shields fra BBC og Easytide

| * v
* d
* r
Distrikter i Nordøst-England |
| --- |
| Englands flagg | 
* Castle Morpeth
* Chester-le-Street
* Darlington
* Durham
* City of Durham
* Easington
* Gateshead
* Hartlepool
* Middlesbrough
* Newcastle upon Tyne
* North Tyneside
* Northumberland
* Redcar and Cleveland
* Sedgefield
* South Tyneside
* Stockton-on-Tees
* Sunderland
* Teesdale
* Tynedale
* Wansbeck
* Wear Valley

 | Storbritannias flagg |

|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** VIAF **·** LCCN **·** GeoNames **·** BBC Things **·** MusicBrainz
 |